Γεγονότα Μαΐου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάιο του 2019, συνοδευόμενα από τις πηγές μέσω των οποίων μεταδόθηκαν. 

## 1 Μαΐου

;Πόλεμος και επιθέσεις
*Από έκρηξη νάρκης στην επαρχία Γκατσιρόλι της Μαχαράστρα της Ινδίας σκοτώνονται 16 στρατιώτες, ανάμεσά τους και ο οδηγός. Οι αρχές θεωρούν τους Μαοϊστές αντάρτες, οι οποίοι δρουν στην περιοχή, ως υπαίτιους για την επίθεση. (CNN)

;Κουλτούρα
*Στην Ιαπωνία αρχίζει η εποχή Reiwa ( 令和 ) καθώς ο αυτοκράτορας Ναρουχίτο ανέρχεται στο θρόνο των χρυσανθέμων ως ο 126ος Αυτοκράτορας της Ιαπωνίας. (''The Mainichi'') (BBC)
*Στην Ταϊλάνδη ο βασιλιάς Βαγιραλονγκόρν, παντρεύεται την επικεφαλής της ασφαλείας του και ευνοουμένη, στρατηγό Σουθίντα Τιτζάι, λίγες ημέρες πριν τη στέψη του. (Reuters)
;Νόμος και έγκλημα
*Ο ιδρυτής των WikiLeaks Τζούλιαν Ασάνζ καταδικάζεται σε φυλάκιση 50 εβδομάδων με απόφαση δικαστή στο Ηνωμένο Βασίλειο για την παραβίαση των όρων μετά την αποφυλάκισή του το 2012. (NPR)(''The Guardian'')

;Πολιτική και εκλογές
*Η Βρετανίδα πρωθυπουργός Τερέζα Μέι απολύει τον υπουργό Άμυνας Γκέβιν Γουίλιαμσον, έπειτα από τη διαρροή πληροφοριών αναφορικά με μια σύσκεψη του συμβουλίου ασφαλείας. Η Πένι Μόρντοντ διορίζεται ως η πρώτη στα χρονικά γυναίκα υπουργός Άμυνας στη Βρετανία.(''The Guardian'') (''Evening Standard'')

## 2 Μαΐου
;Πόλεμος και επιθέσεις
*Σε 4 ανέρχεται ο αριθμός των νεκρών από τις συγκρούσεις ανάμεσα στους διαδηλωτές και στις δυνάμεις ασφαλείας στη Βενεζουέλα. (naftemporiki.gr) 

## 3 Μαΐου

;Καταστροφές και δυστυχήματα
*Η στάθμη του Μισισιπή φθάνει στα υψηλότερα επίπεδα από το 1993, οπότε έλαβαν χώρα οι ιστορικές πλημμύρες εκείνης της χρονιάς. (''Chicago Tribune'')

;Κουλτούρα
*Εγκαινιάζεται από τον Ταγίπ Ερντογάν το μεγαλύτερο τζαμί της Τουρκίας, το Τσαμλιτζά Τζαμί, το οποίο μπορεί να φιλοξενήσει 63.000 πιστούς. (skai.gr) 

## 4 Μαΐου
;Πόλεμος και επιθέσεις
*Σε επίθεση με στόχο τις δυνάμεις που πρόσκεινται στο στρατάρχη Χαλίφα Μπαχτάρ στη Σάμπχα της Λιβύης σκοτώνονται τουλάχιστον 9 άτομα. Την ευθύνη για την επίθεση αναλαμβάνει το ΙΚΙΛ. (AFP μέσω ''The Times of India'')

;Τέχνες και πολιτισμός
*Στην Ταϊλάνδη στέφεται επίσημα ο (από το 2016) βασιλιάς Βαγιραλονγκόρν. (Washington Post)

;Καταστροφές και δυστυχήματα
*Ο κυκλώνας Φάνι ενσκήπτει στο Μπανγκλαντές, προξενώντας μεγάλες καταστροφές και αφήνοντας άλλους 5 νεκρούς. Τουλάχιστον 12 άτομα σκοτώθηκαν από τον κυκλώνα συνολικά. (Reuters)

;Επιστήμη και τεχνολογία
*Εκτοξεύεται από την Interstellar Technologies ο μη επανδρωμένος πύραυλος MOMO-3 από τις εγκαταστάσεις στο Τάικι του Χοκάιντο
και γίνεται ο πρώτος κατασκευασμένος για εμπορική χρήση πύραυλος της Ιαπωνίας που φτάνει τη γραμμή Καρμάν. (Deutsche Welle)

;Αθλητισμός
*Στους αγώνες ιππασίας, το Kentucky Derby κατακτά ο ίππος Country House έπειτα από την ακύρωση του αλόγου Maximum Security, κάτι που συμβαίνει για πρώτη φορά στο Κεντάκι ντέρμπι. (CBS Sports)

## 5 Μαΐου
;Πόλεμος και επιθέσεις
* Η Χαμάς και άλλες εξτρεμιστικές οργανώσεις στη Λωρίδα της Γάζας βάλλουν με πυραύλους κατά του Ισραήλ, σκοτώνοντας δύο ισραηλινούς πολίτες στην Ασκελόν και έναν στην Ασντόντ. Σε αντίποινα, οι Ισραηλινοί σκοτώνουν στη Γάζα 23 Παλαιστινίους, μεταξύ των οποίων και έναν ανώτερο διοικητή της Χαμάς.(CNN) (Haartez)

;Καταστροφές και δυστυχήματα
*Πτήση 1492 της Aeroflot
**Τουλάχιστον 41 επιβάτες σκοτώνονται έπειτα από πυρκαγιά εν πτήσει σε αεροσκάφος τύπου Σουχόι Superjet 100, το οποίο πραγματοποίησε αναγκαστική προσγείωση στο διεθνές αεροδρόμιο του Σερεμέτιεβο στη Μόσχα. Το αεροπλάνο μετέφερε 73 επιβάτες και πενταμελές πλήρωμα. (Aviation 24) (BBC)
*Από τη συντριβή ελικοπτέρου σκοτώνονται 7 στρατιωτικοί στη Βενεζουέλα. (AP)

;Νόμος και έγκλημα
*Δικαιώματα ΛΟΑΤ στο Μπρουνέι
**Ο σουλτάνος του Μπρουνέι Χασανάλ Μπολκιάχ ανακοινώνει σε τηλεοπτική του εμφάνιση την επέκταση του μορατόριουμ στην εκτέλεση θανατικής ποινής για καταδικασμένους με την κατηγορία ότι είχαν ομοφυλοφιλικές σχέσεις. Από το 1957 δεν έχει γίνει καμία εκτέλεση στο Μπρουνέι. (BBC) (CNN)

;Πολιτική και εκλογές
*Προεδρικές εκλογές της Βόρειας Μακεδονίας (2019)
**Οι ψηφοφόροι στη Βόρεια Μακεδονία προσέρχονται στις κάλπες για τον δεύτερο γύρο των προεδρικών εκλογών. Ο Στέβο Πενταρόβσκι από τη Σοσιαλδημοκρατική Ένωση της Μακεδονίας επικρατεί της αντιπάλου του, Γκορντάνα Σιλιάνοφσκα-Ντάβκοβα. (Reuters) (''The New York Times'')
*Γενικές εκλογές του Παναμά (2019)
** Ο Λαουρεντίνο Κορτίσο από το κεντροαριστερό Δημοκρατικό Επαναστατικό Κόμμα κερδίζει με ποσοστό 33% των ψήφων τον Ρόμουλο Ρουξ από την κεντροδεξιά Δημοκρατική Αλλαγή (έλαβε 31%) και με οριακή διαφορά εκλέγεται Πρόεδρος του Παναμά. Το Δημοκρατικό Επαναστατικό Κόμμα επιστρέφει στην κυβέρνηση έπειτα από 10 χρόνια. (BBC)

## 6 Μαΐου
;Τέχνες και κουλτούρα
* Έρχεται στον κόσμο το πρώτο παιδί του πρίγκιπα Χάρι και της Μέγκαν, 7ο στη σειρά διαδοχής στον θρόνο της Βρετανίας. (''The New York Times'')

;Καταστροφές και δυστυχήματα
*Από την ανατροπή βυτιοφόρου με καύσιμα και την ανάφλεξή του κοντά στο αεροδρόμιο της Νιαμέι του Νίγηρα, σκοτώνονται τουλάχιστον 58 άτομα. (BBC)

;Πολιτική και εκλογές
*Τουρκικές δημοτικές εκλογές (2019)
** Έπειτα από μία οριακή νίκη του αντιπολιτευόμενου CHP εναντίον του Κόμματος Δικαιοσύνης και Ανάπτυξης (AKP) στις δημοτικές εκλογές στην Κωνσταντινούπολη τον περασμένο μήνα, το Ανώτατο Εκλογικό Συμβούλιο ακυρώνει τα αποτελέσματα και με εντολή του θα επαναληφθούν οι εκλογές για δήμαρχο Κωνσταντινούπολης. (''The New York Times'')

;Αθλητισμός
* Με το Προεδρικό Μετάλλιο της Ελευθερίας τιμάται ο Τάιγκερ Γουντς για τα επιτεύγματά του στο επαγγελματικό γκολφ και τη φιλανθρωπική του δραστηριότητα. (CBS Sports) 

## 7 Μαΐου
;Νόμος και έγκλημα
*Τουλάχιστον ένα άτομο σκοτώνεται και άλλα 8 τραυματίζονται στη διάρκεια επεισοδίου με πυροβολισμούς στην κομητεία Ντάγκλας του Κολοράντο. Δύο ύποπτοι για την επίθεση τίθενται υπό κράτηση. (KKTV) (ABC News μέσω MSN.com)
*Από πυροβολισμούς στις φυλακές Παβόν κοντά στην Πόλη της Γουατεμάλας σκοτώνονται 7 άτομα και άλλα 20 τραυματίζονται. (BBC)

;Πολιτική και εκλογές
*Γενικές εκλογές της Δανίας (2019)
**Ο Δανός πρωθυπουργός Λαρς Λόκε Ράσμουσεν προκηρύσσει πρόωρες γενικές εκλογές για τις 5 Ιουνίου. (The Local)

## 8 Μαΐου
;Πόλεμος και επιθέσεις
**Σε επίθεση κοντά στο σουφιστικό ιερό του 11ου αιώνα στη Λαχόρη του Πακιστάν σκοτώνονται τουλάχιστον 11 άτομα, εκ των οποίων τα μισά ήταν αστυνομικοί.(''The Guardian'') (Reuters)

;Διεθνείς σχέσεις
*Σε δημοψήφισμα, ο λαός του Μπελίζ σε ποσοστό 55,37% υπερψηφίζει την πρόταση να επιλυθεί στο Διεθνές Δικαστήριο της Χάγης η εδαφική διαφορά με τη γειτονική Γουατεμάλα. (Reuters)

;Πολιτική και εκλογές
*Νοτιαφρικανικές γενικές εκλογές (2019)
**Οι ψηφοφόροι στη Νότια Αφρική προσέρχονται στις κάλπες για να εκλέξουν τα μέλη της Εθνοσυνέλευσης και των συνελεύσεων των επαρχιών. (''The New York Times'')

## 9 Μαΐου
;Πόλεμος και επιθέσεις
*Ο στρατός της Νότιας Κορέας ανακοινώνει ότι η Βόρεια Κορέα πραγματοποίησε δοκιμή όπλου μέσα στη θάλασσα, για δεύτερη φορά σε μία εβδομάδα. (CNBC)(CNN) (NBC News)

;Καταστροφές και δυστυχήματα
* Τα Ηνωμένα Έθνη αναφέρουν ότι τουλάχιστον 65 άνθρωποι πέθαναν έπειτα από τη βύθιση πλοίου στα ανοικτά των ακτών της Τυνησίας ενώ μετέφερε μετανάστες από τη Λιβύη στην Ευρώπη. (Reuters/ABC News Australia)

;Νόμος και έγκλημα
*Ο Αργεντίνος βουλευτής Έκτορ Ενρίκε Ολιβάρες του κόμματος UCR πυροβολείται από δύο δράστες και νοσηλεύεται σε κρίσιμη κατάσταση. Ένας από τους συμβούλους του πεθαίνει ως αποτέλεσμα των πυροβολισμών. (''Infobae''), (''Buenos Aires Times'')
*Ο πρώην πρόεδρος της Βραζιλίας Μιτσέλ Τεμέρ παραδίδεται στην ομοσπονδιακή αστυνομία σε απάντηση στην έκδοση εντάλματος σύλληψής του στο πλαίσιο της έρευνας για την υπόθεση του πυρηνικού εργοστασίου Eletrobras. (Reuters) (France 24)

;Πολιτική και εκλογές
* Πράκτορες από την SEBIN συλλαμβάνουν τον υπαρχηγό του Χουάν Γκουαϊδό Έντγκαρ Σαμπράνο και αντιπρόεδρο της Εθνοσυνέλευσης και σύμφωνα με πληροφορίες, οδηγείται στη φυλακή Ελ Ελικόιδε. (BBC) (''Deutsche Welle'')
*Σε φυλάκιση καταδικάζονται αξιωματούχοι από τη Ρωσία για την απόπειρα πραξικοπήματος του 2016 στο Μαυροβούνιο. (The Guardian)

## 10 Μαΐου
;Πόλεμος και επιθέσεις
*Τέσσερις όμηροι ανταρτών στη βόρεια Μπουρκίνα Φάσο απελευθερώνονται από τις γαλλικές ένοπλες δυνάμεις. Δύο Γάλλοι κομάντος σκοτώνονται κατά την επιχείρηση διάσωσης. (BBC)

## 11 Μαΐου

;Πόλεμος και επιθέσεις
*Εμφύλιος πόλεμος της Υεμένης
**Αρχίζουν να αποχωρούν από πολλά λιμάνια της Υεμένης οι δυνάμεις των Χούθι, στο πλαίσιο της συμφωνίας που επιτεύχθηκε από τα Ηνωμένα Έθνη με στόχο τον τερματισμό του αποκλεισμού της αραβικής χώρας.
(''Deutsche Welle'')
*Σε επίθεση τριών εξτρεμιστών σε πολυτελές ξενοδοχείο στο Γκουαντάρ, σκοτώνεται ένας από τους φρουρούς του ξενοδοχείου και όλοι οι τρεις δράστες. (Al Jazeera)

;Αθλητισμός
*Στο ποδόσφαιρο συλλόγων, ο ΠΑΟΚ νικά στο ΟΑΚΑ με 1-0 την ΑΕΚ στον τελικό του Κυπέλλου Ελλάδας και κατακτά το νταμπλ για πρώτη φορά στην ιστορία του. (naftemporiki.gr) 

## 12 Μαΐου

;Πόλεμος και επιθέσεις
*Ένοπλοι πυρπολούν Καθολική εκκλησία στη διάρκεια της λειτουργίας, σκοτώνοντας 6 άτομα, ανάμεσα στα οποία και έναν ιερέα, στο Νταμπλό της Μπουρκίνα Φάσο. (BBC)

;Νόμος και έγκλημα
*Ο Αργεντίνος βουλευτής Έκτορ Ενρίκε Ολιβάρες, ο οποίος τραυματίστηκε σοβαρά σε επίθεση κοντά στο Κογκρέσο στις 9 Μαΐου, πεθαίνει στο νοσοκομείο, υποκύπτοντας στα τραύματά του από τις σφαίρες.(TN.com.ar) (Reuters)

;Πολιτική και εκλογές
*Λιθουανικές προεδρικές εκλογές (2019)
**Στις κάλπες προσέρχονται οι Λιθουανοί ψηφοφόροι για την εκλογή προέδρου. Τον πρώτο γύρο των εκλογών κερδίζει η Ίνγκριντα Σιμονιτέ και θα αναμετρηθεί με τον Τζιτάνας Ναουσέντα. Ο πρωθυπουργός Σαούλιους Σκβερνέλις πρόκειται να παραιτηθεί, έπειτα από τα πολύ αρνητικά αποτελέσματα για την υποψηφιότητά του. (''Deutsche Welle'') (BBC)

;Αθλητισμός
*Πρέμιερ Λιγκ Αγγλίας 2018-2019
**Η Μάντσεστερ Σίτι κατακτά το αγγλικό πρωτάθλημα της Πρέμιερ Λιγκ για το 2018-2019 για 2η φορά με 98 βαθμούς. (English Premier League)

## 13 Μαΐου
;Καταστροφές και δυστυχήματα
*Πέντε άνθρωποι σκοτώνονται και 10 τραυματίζονται από τη σύγκρουση υδροπλάνων κοντά στο Κετσικάν της Αλάσκας. (CBS News) (''The New York Times'')

;Πολιτική και εκλογές
*Φιλιππινέζικες γενικές εκλογές (2019)
**Οι ψηφοφόροι στις Φιλιππίνες προσέρχονται στις κάλπες για την εκλογή των μελών της Γερουσίας και της Βουλής, όπως επίσης και διάφορες θέσεις τοπικών αξιωματούχων. (''The New York Times'')

;Επιστήμη και τεχνολογία
*Ο Αμερικανός Βίκτορ Βέσκοβο πετυχαίνει νέα παγκόσμια επίδοση για τη βουτιά στο μεγαλύτερο βάθος στην Τάφρο των Μαριαννών σε βάθος 10.972 μέτρων στον Ειρηνικό. (BBC)

## 14 Μαΐου

;Καταστροφές και δυστυχήματα
* Σεισμός μεγέθους 7,5 Ρίχτερ συγκλονίζει τη Νέα Ιρλανδία της Παπούα Νέας Γουινέας. (Pacific Tsunami Warning Center) (Radio New Zealand) (''Daily Express'')

;Τέχνες και πολιτισμός
* Διεξάγεται ο πρώτος ημιτελικός του  στο Τελ Αβίβ του Ισραήλ. Οι χώρες που προκρίνονται στον τελικό της 18ης Μαΐου είναι οι: Κύπρος, Σλοβενία, Τσεχία, Λευκορωσία, Σερβία, Αυστραλία, Εσθονία, Ισλανδία και Άγιος Μαρίνος. (EBU – Eurovision.tv)

## 15 Μαΐου
;Πόλεμος και επιθέσεις
* Εξτρεμιστές σκοτώνουν τουλάχιστον 17 στρατιώτες του Νίγηρα σε ενέδρα κοντά στα σύνορα με το Μαλί. Άλλοι 11 στρατιώτες αγνοούνται και 6 διακομίζονται σε νοσοκομείο.(BBC) (Reuters)

;Διεθνείς σχέσεις
* Εκπρόσωποι κυβερνήσεων από 17 χώρες του κόσμου και διάφορες τεχνολογικές εταιρείες των ΗΠΑ συναντώνται στο Παρίσι για να υποστηρίξουν μία σειρά αντιτρομοκρατικών κανονισμών που ονομάζονται "Christchurch Call to Action" (Κάλεσμα του Κράιστσερτς σε Δράση) που έγινε από τη Γαλλία και τη Νέα Ζηλανδία. Ο Λευκός Οίκος δεν υποστηρίζει το σχέδιο, επικαλούμενος "ελευθερία λόγου".(SBS)

;Πολιτική και εκλογές
*Ο Ξαβιέρ Εσπότ Ζαμόρα εκλέγεται από το Γενικό Συμβούλιο της Ανδόρας ως ο νέος πρωθυπουργός και διαδέχεται τον Αντονί Μαρτί. (''Diari d'Andorra'')

## 16 Μαΐου
;Πόλεμος και επιθέσεις
* Σε ανταλλαγή πυροβολισμών στη Χερσόνησο του Σινά σκοτώνονται 47 αντάρτες και 5 Αιγύπτιοι στρατιώτες.(Al Jazeera)

;Καταστροφές και δυστυχήματα
* Τρεις Βρετανοί και ένας Νοτιοαφρικανός πεθαίνουν από τη συντριβή του μικρού αεροσκάφους τους καθώς προσεγγίζει το Διεθνές Αεροδρόμιο του Ντουμπάι, με αποτέλεσμα το πιο πολυσύχναστο αεροδρόμιο του κόσμου να κλείσει για τρία τέταρτα της ώρας.(Sky News)

;Τέχνες και πολιτισμός
* Διεξάγεται ο δεύτερος ημιτελικός του  στο Τελ Αβίβ του Ισραήλ. Οι χώρες που προκρίνονται στον τελικό της 18ης Μαΐου είναι οι: Ελβετία, Δανία, Σουηδία, Μάλτα, Ρωσία, Αλβανία, Νορβηγία, Ολλανδία, Αζερμπαϊτζάν και Βόρεια Μακεδονία. (lifo.gr)

## 17 Μαΐου
;Διεθνείς σχέσεις
* Οι ΗΠΑ αίρουν τους δασμούς στην αλουμίνα και στο χάλυβα από τον Καναδά και το Μεξικό.(NPR)

;Νομοθεσία
* Η Ταϊβάν γίνεται η πρώτη χώρα στην Ασία που νομιμοποιεί τους γάμους μεταξύ ομοφύλων και επιτρέπει περιορισμένα δικαιώματα για κοινή επιμέλεια παιδιών. (Taiwan News) (Reuters) 
*Δικαιώματα ΛΟΑΤ στις ΗΠΑ:
**Η Βουλή των Αντιπροσώπων των Ηνωμένων Πολιτειών εγκρίνει την Πράξη για την Ισότητα, με την οποία απαγορεύονται οι διακρίσεις με βάση τον σεξουαλικό προσανατολισμό και την ταυτότητα φύλου.(''Business Insider'')

## 18 Μαΐου
**Τέχνες και πολιτισμός**

* Διεξάγεται ο τελικός του  στο Τελ Αβίβ του Ισραήλ. Η Ολλανδία με τον Ντάνκαν Λόρενς και το τραγούδι "Arcade" κατακτά, για πρώτη φορά από το 1975, την πρώτη θέση με 498 βαθμούς.(''The Guardian'')

;Καταστροφές και δυστυχήματα
* Από τη συντριβή ενός μικρού αεροσκάφους τύπου Πάιπερ PA-32 στον Ατλαντικό Ωκεανό κοντά στην Ονδούρα σκοτώνονται 5 ξένοι τουρίστες, από τους οποίους οι 4 Αμερικανοί, λίγο μετά την προσγείωσή του από το νησί Ροατάν.(ABC News)

;Υγεία
* Στα Νησιά Κουκ σε επιδημία δάγκειου πυρετού πεθαίνουν 22 άτομα και μολύνονται άλλα 28. (Radio New Zealand)

;Πολιτική και εκλογές
*Η πρώην πρόεδρος της Αργεντινής Κριστίνα Φερνάντες ντε Κίρχνερ ανακοινώνει ότι θα διεκδικήσει το αξίωμα του Αντιπροέδρου στις προσεχείς γενικές εκλογές με υποψήφιο πρόεδρο τον πρώην επικεφαλής του υπουργικού συμβουλίου, Αλμπέρτο Φερνάντες. (''Télam'') , (''La Nación'')
*Αυστραλιανές ομοσπονδιακές εκλογές (2019):
**Στις κάλπες συρρέουν οι ψηφοφόροι στην Αυστραλία για να εκλέξουν τα μέλη της Βουλής και το ήμισυ των μελών της Γερουσίας.(SBS) 
**Ο πρωθυπουργός Σκοτ Μόρισον κηρύσσεται νικητής. Ο αρχηγός της αντιπολίτευσης Μπιλ Σόρτεν παραδέχεται την ήττα του και παραιτείται από την αρχηγία του κόμματος.(''Sydney Morning Herald'')
**Ο πρώην πρωθυπουργός Τόνι Άμποτ χάνει την έδρα του από τον ανεξάρτητο υποψήφιο και πρώην αθλητή των Ολυμπιακών Αγώνων, Ζάλι Στέγκαλ.(''The Guardian'')
* Σκάνδαλο Ιμπίθα
**Παραιτείται από αμφότερες τις θέσεις του ο αντικαγκελάριος της Αυστρίας και ηγέτης του Αυστριακού Κόμματος της Ελευθερίας, Χάιντς Κρίστιαν Στράχε, λόγω των καταγγελιών για ανάμιξή του σε σκάνδαλο διαφθοράς.(DW)
** Ο Καγκελάριος της Αυστρίας, Σεμπάστιαν Κουρτς, ανακοινώνει τη διάλυση της κυβέρνησής του και ζητά τη διεξαγωγή πρόωρων εκλογών.(Independent)
* Στο ποδόσφαιρο συλλόγων, η Μάντσεστερ Σίτι κερδίζει το FA Cup για το 2018-2019 με νίκη επί της Γουάτφορντ με 6-0 στον τελικό. Είναι η πρώτη φορά που ένας αγγλικός σύλλογος κατακτά και τους τρεις τίτλους της Αγγλίας σε μία αγωνιστική περίοδο.(England's Football Association)

## 19 Μαΐου
;Νόμος και έγκλημα
* Αρκετοί ένοπλοι ανοίγουν πυρ μέσα σε μπαρ στην πόλη Μπελέμ της Βραζιλίας, σκοτώνοντας τουλάχιστον 11 άτομα.(Bloomberg)

## 20 Μαΐου
;Πόλεμος και επιθέσεις
*Μέλη του Ισλαμικού Κράτους ξεκινούν μια εξέγερση και πυρκαγιά σε μία φυλακή που βρίσκεται στη Βαχντάτ του Τατζικιστάν, με αποτέλεσμα να σκοτωθούν 32 άτομα.(BBC) (Al Jazeera) (RT)

;Πολιτική και εκλογές
* Ο πρώην κωμικός και ηθοποιός ριάλιτι στην τηλεόραση Βολοντίμιρ Ζελένσκι ορκίζεται ως ο 6ος Πρόεδρος της Ουκρανίας από τη Verkhovna Rada. Ο νέος πρόεδρος ανακοινώνει τη διάλυση της Βουλής και την προκήρυξη πρόωρων εκλογών. Σε απάντηση, ο Βολοντίμιρ Γκρόισμαν θα ανακοινώσει την Τετάρτη την παραίτησή του από την πρωθυπουργία. (Deutsche Welle)(Al Jazeera)
*Σκάνδαλο Ιμπίθα
**Στην Αυστρία παραιτούνται όλοι υπουργοί από το ακροδεξιό Κόμμα της Ελευθερίας, το οποίο συναποτελεί το ήμισυ της κυβέρνησης, λίγο μετά την παραίτηση του επικεφαλής του κόμματος, Χάιντς Κρίστιαν Στράχε.(BBC)
*Έπειτα από αρκετούς μήνες διαπραγματεύσεων, ο πρόεδρος Φελίξ Τσισεκέντι διορίζει τον Σιλβέστρ Ιλούνγκα Ιλουκάμπα ως τον νέο πρωθυπουργό της Λαϊκής Δημοκρατίας του Κονγκό σε συμφωνία με τον πρώην πρόεδρο Ζοζέφ Καμπιλά.(Yahoo News) 

;Καταστροφές και δυστυχήματα
**Δύο άτομα-οι μοναδικοί επιβαίνοντες, ο πιλότος και ένας επιβάτης - σκοτώνονται από την πτώση υδροπλάνου σε λιμάνι στη Μετλακάτλα, κοντά στο Κετσικάν της Αλάσκα των ΗΠΑ. (CBS News) (NBC News)
 
;Επιστήμη και τεχνολογία
* Επανακαθορίζεται η μέτρηση στο Διεθνές Σύστημα Μονάδων στις περισσότερες χώρες του κόσμου.(BIPM)

## 21 Μαΐου
;Πόλεμος και επιθέσεις
*Σε ενέδρα που γίνεται σε δρόμο στην επαρχία Τιράπ της πολιτείας Αρουνατσάλ Πραντές. σκοτώνονται 11 άτομα, ανάμεσα στα οποία και ο βουλευτής του Εθνικού Λαϊκού Κόμματος (NPP) Τιρόνγκ Αμπόχ και ο γιος του.(Reuters)

;Πολιτική και εκλογές
* Ο Τζόκο Ουιντόντο είναι ο νικητής των προεδρικών εκλογών που διεξήχθησαν τον περασμένο μήνα στην Ινδονησία, σύμφωνα με ανακοίνωση της Εφορευτικής Επιτροπής, με ποσοστό 55,5% των ψήφων. Ωστόσο, ο αντίπαλός του αρνείται να υπογράψει το αποτέλεσμα.(''The Guardian'')
*Γενικές εκλογές του Μαλάουι (2019):
**Διεξάγονται εκλογές για πρόεδρο, βουλή και τοπικούς συμβούλους στο Μαλάουι.(BBC) (France 24)
*Στις ΗΠΑ, διενεργείται ειδική εκλογή για την έδρα του παραιτηθέντος αντιπροσώπου στην 12η περιφέρεια της Πενσιλβάνια, Τομ Μαρίνο. Ο Ρεπουμπλικανός βουλευτής παραιτήθηκε στις 23 Ιανουαρίου. Ο Ρεπουμπλικανός Φρεντ Κέλερ κερδίζει την έδρα, επικρατώντας του Δημοκρατικού Μαρκ Φρίντενμπεργκ.(''The Hill'') (''The New York Times'')
* Παραιτείται ο Ολλανδός υπουργός Δικαιοσύνης και Ασφαλείας Μαρκ Χάρμπερς στον απόηχο του σκανδάλου για μία κυβερνητική αναφορά που υποβάθμισε τα εγκλήματα που διαπράχθηκαν από αιτούντες άσυλο, μεταξύ των οποίων ήταν βιασμοί και φόνοι, και τα οποία είχαν τοποθετηθεί στην κατηγορία "λοιπά". Η παράλειψη ήρθε στο φως της δημοσιότητας για πρώτη φορά από την εφημερίδα De Telegraaf.(FRANCE 24)

## 22 Μαΐου
;Πόλεμος και επιθέσεις
*Κεντροαφρικανική Δημοκρατία:
**Μία γαλλίδα μοναχή βρίσκεται αποκεφαλισμένη σε χωριό της Κεντροαφρικανικής Δημοκρατίας.(France24)
**Ένοπλοι παραστρατιωτικοί σκοτώνουν περισσότερους από 30 πολίτες σε μία από τις πλέον αιματηρές συγκρούσεις μετά την ειρηνευτική συμφωνία που επιτεύχθηκε τον περασμένο Φεβρουάριο.(Reuters)

;Καταστροφές
*Ισχυρή καταιγίδα πλήττει την Τζέφερσον Σίτι του Μισούρι των ΗΠΑ, με αποτέλεσμα σοβαρές υλικές ζημιές και να παγιδευτούν ή να τραυματιστούν αρκετά άτομα. Τουλάχιστον 3 άτομα πέθαναν στο νοτιοδυτικό Μισούρι.(CBS News) (NBC News) 

;Διεθνείς σχέσεις
* Η Γενική Συνέλευση των Ηνωμένων Εθνών εγκρίνει ένα μη δεσμευτικό ψήφισμα που απαιτεί την επιστροφή του ελέγχου του Αρχιπελάγους των Τσάγκος από το Ηνωμένο Βασίλειο στον Μαυρίκιο. Οι κάτοικοι του Μαυρίκιου ισχυρίζονται ότι εξαναγκάστηκαν να παραδώσουν τα νησιά στους Βρετανούς το 1965 σε αντάλλαγμα για την ανεξαρτησία. (BBC)

;Πολιτική και εκλογές
*Ινδονησιακές γενικές εκλογές (2019):
**Έξι άνθρωποι σκοτώνονται και περισσότεροι από 200 τραυματίζονται σε συγκρούσεις αντικυβερνητικών διαδηλωτών με την αστυνομία στην πρωτεύουσα Τζακάρτα της Ινδονησίας, έπειτα από την ανακοίνωση των αποτελεσμάτων από τις προεδρικές εκλογές.(''The Guardian'')
* Η Άντρια Λίντσομ παραιτείται από επικεφαλής της Βουλής των Κοινοτήτων, σε απάντηση για τους χειρισμούς της πρωθυπουργού Τερέζα Μέι για το Brexit.(BBC)

## 23 Μαΐου
;Νόμος και έγκλημα
* Ο Τζον Γουόκερ Λιντ, ο πρώτο άτομο που καταδικάστηκε στον Πόλεμο κατά της Τρομοκρατίας, αποφυλακίζεται με περιοριστικούς όρους έχοντας εκτίσει 17 χρόνια από την εικοσαετή κάθειρξη που του επιβλήθηκε. Ο πρόεδρος Τραμπ καταδικάζει την πρόωρη αποφυλάκιση.(CNN) ()

;Πολιτική και εκλογές
*Ευρωεκλογές 2019:
** Οι Ευρωπαίοι πολίτες στο Ηνωμένο Βασίλειο και την Ολλανδία ψηφίζουν την πρώτη ημέρα των εκλογών για την ανάδειξη των μελών του Ευρωπαϊκού Κοινοβουλίου του 2019.(European Parliament)
*Ινδικές γενικές εκλογές (2019):
** Το κόμμα Μπαρατίγια Τζανάτα με επικεφαλής τον πρωθυπουργό Ναρέντρα Μόντι κερδίζει μία καθαρή νίκη στις τελευταίες ινδικές γενικές εκλογές.(Reuters)
* Γενικές εκλογές του Μαλάουι (2019):
**Ο πρόεδρος του Μαλάουι, Πίτερ Μουθαρίκα προηγείται με ποσοστό 40,44% των ψήφων έναντι 35,34 για τον Λαζάρους Τσακουέρα από το αντιπολιτευόμενο Κόμμα Κογκρέσου του Μαλάουι και 18,35 για τον αντιπρόεδρο Σάουλος Τσιλίμα σύμφωνα με τα τελευταία αποτελέσματα των εκλογών της Τρίτης.(Reuters) 
* Η Γαλλική Γερουσία εγκρίνει το αναθεωρημένο διάταγμα για αυτονομία που αφορά τη Γαλλική Πολυνησία.(Radio New Zealand)

;Επιστήμη και τεχνολογία
*Ανακαλύπτονται μέσω ενός νέου αλγόριθμου 18 νέοι εξωπλανήτες που μοιάζουν με τη Γη.(New Atlas) (Space Ref)

## 24 Μαΐου

;Νόμος και έγκλημα
*Τουλάχιστον 23 φυλακισμένοι σκοτώνονται στη διάρκεια επεισοδίων σε φυλακή της Ακαρίγουα, στην Πορτουγκέσα της Βενεζουέλας.(TIME) (Washington Post) 
* Νομιμοποιούνται οι γάμοι μεταξύ ομοφύλων στην Ταϊβάν, που γίνεται η πρώτη ασιατική χώρα που αναγνωρίζει τους γάμους αυτούς.(''The Telegraph'')
* Γυναικοκτονία της 24χρονης Ερατούς Μανωλακέλλη στη Λέσβο, από τον εν διαστάσει σύζυγό της με κυνηγετική καραμπίνα, ενώ στο διπλανό δωμάτιο κοιμόταν το 2 ετών μωρό τους. (TVXS)

;Καταστροφές και δυστυχήματα
* Από πυρκαγιά στη Σουράτ της Ινδίας πεθαίνουν 20 παιδιά.(''India Today'')

;Πολιτική και εκλογές
*Ευρωεκλογές 2019
** Οι ψηφοφόροι στην Ιρλανδία και στην Τσεχία προσέρχονται στις κάλπες για να εκλέξουν τους ευρωβουλευτές τους.(European Parliament)
* Η Βρετανίδα πρωθυπουργός Τερέζα Μέι ανακοινώνει την παραίτησή της από την ηγεσία του Συντηρητικού Κόμματος, σε ισχύ από τις 7 Ιουνίου. Θα παραμείνει πρωθυπουργός μέχρι την εκλογή αντικαταστάτη.(''The Guardian'')

## 25 Μαΐου
;Τέχνες και πολιτισμός
* Η νοτιοκορεατική ταινία "Παράσιτο" του Μπονγκ Τσουν Χο κερδίζει τον Χρυσό Φοίνικα, το σημαντικότερο βραβείο του Φεστιβάλ των Καννών.(CNN)

;Δυστυχήματα και καταστροφές
*Δύο άτομα σκοτώνονται και αρκετά άλλα αγνοούνται σε καταιγίδα που πλήττει την αμερικανική πολιτεία της Οκλαχόμα.(ABC News)
* Από τη βύθιση πλοίου στη Λίμνη Μάι-Εντόμπε στα δυτικά της Λαϊκής Δημοκρατίας του Κονγκό πεθαίνουν τουλάχιστον 45 άτομα και 200 από τους επιβάτες αγνοούνται. Το σκάφος μετέφερε περισσότερα από 400 άτομα, τα περισσότερα από τα οποία ήταν εκπαιδευτικοί που πήγαιναν να παραλάβουν το μισθό τους.(BBC)

;Πολιτική και εκλογές
*Ευρωεκλογές 2019:
* Οι πολίτες στη Λετονία, τη Μάλτα, τη Σλοβακία και στα γαλλικά υπερπόντια εδάφη ψηφίζουν στις Ευρωεκλογές. Για δεύτερη μέρα συνεχίζεται η ψηφοφορία στην Τσεχία.(European Parliament)

## 26 Μαΐου
;Πολιτική και εκλογές
*Ελληνικές αυτοδιοικητικές εκλογές 2019:
**Διεξάγονται οι δημοτικές και περιφερειακές εκλογές στην Ελλάδα. Σε 107 δήμους εκλέγονται δήμαρχοι από τον πρώτο γύρο.(Τα Νέα)
**Στις περιφερειακές εκλογές, στον πρώτο γύρο εκλέγονται περιφερειάρχες σε συνολικά 6 από τις 13 περιφέρειες. (sofokleousin.gr)
*Ευρωεκλογές 2019:
**Παράλληλα ολοκληρώνονται στην Ελλάδα οι ευρωεκλογές 2019 (η τελική φάση). Εκτός από την Ελλάδα, ψηφίζουν σε Αυστρία, Βέλγιο, Βουλγαρία, Μητροπολιτική Γαλλία, Γερμανία, Δανία, Εσθονία, Ισπανία, Ιταλία, Κροατία, Κύπρο, Λιθουανία, Λουξεμβούργο, Ουγγαρία, Πολωνία, Πορτογαλία, Ρουμανία, Σλοβενία, Σουηδία και Φινλανδία.(European Parliament)
*Ελληνικές βουλευτικές εκλογές 2019:
**Ο πρωθυπουργός της Ελλάδας Αλέξης Τσίπρας, η θητεία του οποίου τερματίζεται τον Οκτώβριο, ζητά τη διεξαγωγή πρόωρων βουλευτικών εκλογών έπειτα από τη δεινή ήττα του ΣΥΡΙΖΑ από τη Νέα Δημοκρατία στις Ευρωεκλογές.(Reuters)
*Βελγικές ομοσπονδιακές εκλογές (2019):
**Πέρα από τις περιφερειακές εκλογές και τις Ευρωεκλογές, στο Βέλγιο οι πολίτες ψηφίζουν για τα μέλη της Βουλής των Αντιπροσώπων.(Euronews)
*Λιθουανικές προεδρικές εκλογές (2019):
**Εκτός από τις Ευρωεκλογές, οι ψηφοφόροι στη Λιθουανία εκλέγουν τον πρόεδρο της χώρας, στον δεύτερο γύρο των προεδρικών εκλογών.(Politico)
*Στην Παπούα Νέα Γουινέα, ο πρωθυπουργός Πίτερ Ο’Νιλ παραιτείται, αναφορικά με τις διαμάχες για τη διπλή υπηκοότητα που τον κατηγορούν ότι έχει και έπειτα από πολλές αποχωρήσεις μελών του κόμματός του από την κυβέρνηση συνασπισμού και προσχώρηση σε άλλους πολιτικούς σχηματισμούς.(Radio New Zealand)

;Καταστροφές και δυστυχήματα
*Από ισχυρό σεισμό μεγέθους 8 βαθμών της κλίμακας Ρίχτερ που πλήττει το βορειοανατολικό Περού, σκοτώνεται ένα άτομο και δεκάδες άλλων τραυματίζονται.(CNN)

;Αθλητισμός
* Στο IndyCar Series, ο πρωταθλητής του 2016, Σιμόν Παζνόντ από τη Γαλλία νικά στο 103ο Ράλι Ιντιανάπολις 500.(CBS News)
* Στο χόκεϊ επί πάγου, η Φινλανδία κατακτά το χρυσό μετάλλιο στο παγκόσμιο πρωτάθλημα που ολοκληρώνεται στη Σλοβακία.(Yle News)

## 27 Μαΐου
;Οικονομία και επιχειρήσεις
*Η ιταλική Fiat Chrysler προτείνει τη συγχώνευσή της με τη γαλλική αυτοκινητοβιομηχανία Renault, με τη νέα εταιρεία να έχει βάση την Ολλανδία. (BBC)

;Δυστυχήματα και καταστροφές
*Οκτώ ανθρακωρύχοι πεθαίνουν από έκρηξη σε ορυχείο χρυσού στην κεντρική Ζιμπάμπουε.(BBC)
* Από την πτώση αεροπλάνου στη Σερτζίπε της Βραζιλίας σκοτώνεται ο βραζιλιάνος τραγουδιστής Γκαμπριέλ Ντινίζ. (G1)

;Νόμος και έγκλημα
*Στη Βραζιλία, τουλάχιστον 42 κρατούμενοι βρέθηκαν στραγγαλισμένοι σε 4 αυτόνομες φυλακές στην πολιτεία Αμαζόνας. Την προηγούμενη ημέρα, 15 τρόφιμοι σκοτώθηκαν σε συμπλοκή μεταξύ αντίπαλων συμμοριών σε φυλακή κοντά στην πρωτεύουσα της πολιτείας Αμαζόνας, Μαναούς.(Reuters) (''Firstpost'')

;Πολιτική και εκλογές
*Αυστριακές βουλευτικές εκλογές (2019)
**Ο καγκελάριος της Αυστρίας Σεμπάστιαν Κουρτς ηττάται σε πρόταση δυσπιστίας έπειτα από το σκάνδαλο διαφθοράς με ένα μυστικό βίντεο.(BBC)
*Γενικές εκλογές του Μαλάουι (2019)
**Ο πρόεδρος του Μαλάουι Πίτερ Μουθαρίκα είναι ο νικητής των προεδρικών εκλογών της 21ης Μαΐου, με ποσοστό 39% των ψήφων έναντι 36% για τον Λαζάρους Τσακουέρα και 20% για τον Σάουλος Τσιλίμα.(Reuters)

## 28 Μαΐου
;Νόμος και έγκλημα
*Στην Ιαπωνία ένοπλος σκοτώνει με μαχαίρι 2 άτομα και τραυματίζει άλλα 17, μεταξύ των οποίων και 16 παιδιά, στην πόλη Καβασάκι, προτού αυτοτραυματιστεί με το μαχαίρι στο λαιμό του και πεθάνει από τα τραυματά του. Τρία άτομα νοσηλεύονται σε κρίσιμη κατάσταση. (CNN)

## 29 Μαΐου
;Πολιτική και εκλογές
*Ο δικαστής του Ευρωπαϊκού Δικαστηρίου Έγκιλς Λέβιτς εκλέγεται Πρόεδρος της Λετονίας.(Reuters)
*Εκλογές στο Ισραήλ
**Ο πρωθυπουργός του Ισραήλ Μπενιαμίν Νετανιάχου απέτυχε να σχηματίσει κυβέρνηση. Στις 17 Σεπτεμβρίου θα διεξαχθούν νέες βουλευτικές εκλογές στο Ισραήλ. (''The Jerusalem Post'')

;Καταστροφές και δυστυχήματα
*Βυθίζεται στον ποταμό Δούναβη το τουριστικό κρουαζιερόπλοιο *Hableány* στη Βουδαπέστη, έπειτα από την ανατροπή του. Το πλοίο μετέφερε συνολικά 34 νοτιοκορεάτες τουρίστες. 7 άτομα πέθαναν και άλλα 19 αγνοούνται. (''The New York Times'')

;ΜΜΕ
*Το κανάλι της εταιρείας T-Series γίνεται εκείνο με τις περισσότερες συνδρομές στο YouTube, φτάνοντας το ιστορικό ρεκόρ των 100 εκατομμυρίων συνδρομητών. (RFE/RL)

;Αθλητισμός
*ΟΥΕΦΑ Γιουρόπα Λιγκ 2018–19:
**Στο ποδόσφαιρο συλλόγων, η Τσέλσι νικά την Άρσεναλ στον τελικό του ΟΥΕΦΑ Γιουρόπα Λιγκ στο Μπακού με 4-1 και κατακτά το τρόπαιο. (sigmalive.com)

## 30 Μαΐου
;Πολιτική και εκλογές
*Πολιτική της Παπούα Νέας Γουινέας
**Ο Τζέιμς Μαράπε εκλέγεται πρωθυπουργός της Παπούα Νέας Γουινέας από το Εθνικό Κοινοβούλιο έπειτα από την παραίτηση του Πίτερ Ο'Νιλ. (ABC)

;Διεθνείς σχέσεις
* Ο Αμερικανός πρόεδρος Ντόναλντ Τραμπ ανακοινώνει δασμούς σε ποσοστό 5% στις εισαγωγές όλων των προϊόντων από το Μεξικό, σε ισχύ από τις 10 Ιουνίου. Οι δασμοί θα αυξηθούν σταδιακά και θα φτάσουν το 25% ως τον Οκτώβριο, "μέχρι να επιλυθεί το πρόβλημα της παράνομης μετανάστευσης". (BBC News)

## 31 Μαΐου
;Νόμος και έγκλημα
*Σύμφωνα με τα ΜΜΕ στη Νότια Κορέα, η Βόρεια Κορέα εξετέλεσε τον Μάρτιο πέντε αξιωματούχους, ανάμεσα στους οποίους και τον Κιμ Χιοκ Τσολ. απεσταλμένο επί των πυρηνικών στις ΗΠΑ, για τη συμμετοχή τους στην αποτυχημένη διάσκεψη κορυφής στο Ανόι. (Reuters) (Fox News)
*Στην παραλία της Βιρτζίνια των ΗΠΑ από πυροβολισμούς κοντά σε δικαστήριο σκοτώνονται 12 άτομα, συμπεριλαμβανομένου του δράστη, και άλλα 6 τραυματίζονται. (WAVY) 

05